ระเบียบคณะกรรมการบริหารศาลยุติธรรมระเบียบคณะกรรมการบริหารศาลยุติธรรมว่าด้วยข้อมูลข่าวสารของสำนักงานศาลยุติธรรมพ.ศ. ๒๕๕๕ โดยที่พระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๙บัญญัติให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูประกอบกับประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูข้อ ๔ กำหนดว่าหน่วยงานของรัฐจะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้อาศัยอำนาจตามความในมาตรา ๑๗ (๑)แห่งพระราชบัญญัติระเบียบบริหารราชการศาลยุติธรรม พ.ศ. ๒๕๔๓คณะกรรมการบริหารศาลยุติธรรม (ก.บ.ศ.) ออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการบริหารศาลยุติธรรม ว่าด้วยข้อมูลข่าวสารของสำนักงานศาลยุติธรรมพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูลข่าวสาร หมายความว่าข้อมูลข่าวสารตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของสำนักงานศาลยุติธรรมซึ่งมิใช่ข้อมูลข่าวสารเกี่ยวกับการพิจารณาพิพากษาคดีหน่วยงาน หมายความว่าหน่วยงานในสังกัดสำนักงานศาลยุติธรรมคณะกรรมการ หมายความว่าคณะกรรมการข้อมูลข่าวสารของสำนักงานศาลยุติธรรมเลขาธิการ หมายความว่าเลขาธิการสำนักงานศาลยุติธรรมผู้อำนวยการ หมายความว่าผู้อำนวยการกอง ผู้อำนวยการศูนย์ ผู้อำนวยการสำนัก ผู้อำนวยการสถาบันผู้อำนวยการสำนักงานประจำศาล ผู้อำนวยการสำนักอำนวยการประจำศาลและผู้อำนวยการสำนักศาลยุติธรรมประจำภาคหรือตำแหน่งอื่นใดซึ่งปฏิบัติงานที่มีลักษณะงานเช่นเดียวกันด้วยเจ้าหน้าที่ หมายความว่าเจ้าหน้าที่ประจำศูนย์ข้อมูลข่าวสารข้อ ๔ ให้เลขาธิการรักษาการตามระเบียบนี้หมวด ๑คณะกรรมการข้อมูลข่าวสารของสำนักงานศาลยุติธรรม ข้อ ๕ ให้มีคณะกรรมการข้อมูลข่าวสารของสำนักงานศาลยุติธรรมคณะหนึ่งประกอบด้วย(๑) เลขาธิการหรือผู้แทน เป็นประธานกรรมการ(๒) ข้าราชการศาลยุติธรรมที่ได้รับแต่งตั้งจากเลขาธิการ จำนวนไม่เกิน๘ คน เป็นกรรมการ(๓) ผู้อำนวยการสำนักกฎหมายและวิชาการศาลยุติธรรม เป็นกรรมการ(๔) ผู้อำนวยการสำนักบริหารกลางและสวัสดิการ เป็นกรรมการและเลขานุการและข้าราชการศาลยุติธรรมซึ่งเลขาธิการแต่งตั้งเป็นผู้ช่วยเลขานุการ จำนวนไม่เกิน ๒คนกรรมการตาม (๒) มีวาระอยู่ในตำแหน่งคราวละสองปีกรรมการซึ่งพ้นจากตำแหน่งตามวาระอาจได้รับแต่งตั้งอีกได้ในกรณีกรรมการตาม (๒) พ้นจากตำแหน่งก่อนครบวาระให้ผู้ได้รับแต่งตั้งแทนตำแหน่งที่ว่างลงอยู่ในตำแหน่งเท่ากับวาระที่เหลืออยู่ของผู้ซึ่งตนแทนกรณีแต่งตั้งกรรมการขึ้นใหม่ให้กรรมการนั้นอยู่ในตำแหน่งเท่ากับวาระการดำรงตำแหน่งที่เหลืออยู่ของกรรมการเดิมข้อ ๖ นอกจากการพ้นจากตำแหน่งตามวาระตามข้อ ๕วรรคสอง กรรมการตามข้อ ๕ (๒) พ้นจากตำแหน่งเมื่อ(๑) ตาย(๒) ลาออก(๓) พ้นจากตำแหน่งข้าราชการศาลยุติธรรมข้อ ๗ ให้คณะกรรมการมีอำนาจและหน้าที่ดังต่อไปนี้(๑) กำหนดหลักเกณฑ์และแนวทางปฏิบัติเกี่ยวกับการบริหาร การจัดระบบการขอ การอนุญาต และการบริการข้อมูลข่าวสาร(๒) พิจารณาวินิจฉัยประเภทข้อมูลข่าวสารที่เปิดเผยและไม่เปิดเผยหรือข้อมูลข่าวสารที่เป็นความลับของทางราชการ(๓) พิจารณาวินิจฉัยประเภทข้อมูลข่าวสารที่ควรจัดเก็บไว้ในหน่วยงานหรือส่งไปยังสำนักหอจดหมายเหตุแห่งชาติ กรมศิลปากรหรือหน่วยงานอื่นของรัฐตามที่กฎหมายกำหนดไว้(๔) แต่งตั้งคณะทำงาน เพื่อปฏิบัติงานตามที่คณะกรรมการมอบหมาย(๕) ให้คำปรึกษาแนะนำแก่เจ้าหน้าที่และหน่วยงานเกี่ยวกับการปฏิบัติงานตามระเบียบนี้(๖) เชิญหน่วยงานอื่น หรือบุคคลใดมาสอบถามหรือขอความเห็นเกี่ยวกับข้อมูลข่าวสารหรือการดำเนินการตามระเบียบนี้(๗)ออกประกาศหรือดำเนินงานอื่นใดที่เกี่ยวข้องกับการปฏิบัติตามระเบียบนี้ข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในกรณีที่ประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเพื่อทำหน้าที่ประธานในที่ประชุมการวินิจฉัยชี้ขาดของที่ประชุม ให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดกรรมการผู้ใดมีส่วนได้เสียในเรื่องที่พิจารณามีสิทธิเข้าร่วมประชุมแต่ห้ามมิให้ลงมติในเรื่องนั้นข้อ ๙ มติและคำวินิจฉัยของคณะกรรมการมีผลผูกพันหน่วยงานหมวด ๒การจัดระบบข้อมูลข่าวสาร ข้อ ๑๐ ให้หน่วยงานจัดให้มีการดำเนินการดังต่อไปนี้(๑) จัดให้มีศูนย์ข้อมูลข่าวสาร(๒) จัดให้มีวัสดุอุปกรณ์ที่จำเป็นภายในศูนย์ข้อมูลข่าวสาร(๓) จัดให้มีเจ้าหน้าที่ประจำศูนย์ข้อมูลข่าวสาร(๔) จัดให้มีบัญชีแสดงรายการข้อมูลข่าวสารหรือดรรชนีข้อมูลข่าวสารตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐หรือประกาศของคณะกรรมการที่มีรายละเอียดเพียงพอสำหรับประชาชนสามารถค้นหาข้อมูลข่าวสารได้เองให้หน่วยงานรวบรวมและจัดให้มีข้อมูลข่าวสารตามมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ไว้เผยแพร่เพื่อขายหรือจำหน่ายจ่ายแจก ณ ที่ทำการของหน่วยงานตามที่เห็นสมควรหมวด ๓การขอข้อมูลข่าวสารและการอนุญาต ข้อ ๑๑ ผู้ใดประสงค์จะขอตรวจดูหรือขอสำเนาข้อมูลข่าวสารให้ยื่นคำขอตามแบบและวิธีการที่คณะกรรมการกำหนดให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารตามประกาศของคณะกรรมการและอยู่ในความครอบครองหรือควบคุมดูแลของหน่วยงานหรือไม่และให้ดำเนินการดังต่อไปนี้(๑) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานให้เสนอเรื่องต่อบุคคลตาม ข้อ ๑๑ เพื่อพิจารณา(๒)ในกรณีที่หน่วยงานผู้รับคำขอไม่ได้ครอบครองหรือควบคุมดูแลข้อมูลข่าวสาร ให้ประสานงานไปยังหน่วยงานที่ครอบครองหรือควบคุมดูแลข้อมูลข่าวสารเมื่อดำเนินการแล้วให้จัดส่งให้ผู้ยื่นคำขอตาม ข้อ ๑๒(๓)ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานของรัฐแห่งอื่นให้เจ้าหน้าที่ให้คำแนะนำผู้ยื่นคำขอเพื่อไปยื่นคำขอต่อหน่วยงานของรัฐที่ครอบครองหรือควบคุมดูแลข้อมูลข่าวสารนั้นข้อ ๑๒ ให้ผู้อำนวยการหรือผู้ซึ่งผู้อำนวยการมอบหมายเป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารสำหรับข้อมูลข่าวสารที่อยู่ในความครอบครองหรือควบคุมดูแลของหน่วยงานเว้นแต่ข้อมูลข่าวสารที่เป็นความลับของทางราชการข้อ ๑๓ ในกรณีที่ผู้อำนวยการมีคำสั่งอนุญาตตามคำขอให้ผู้ยื่นคำขอตรวจดูหรือรับสำเนาข้อมูลข่าวสารนั้น ณหน่วยงานที่ให้บริการข้อมูลข่าวสารที่ผู้นั้นยื่นคำขอในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานที่ไม่ใช่ผู้รับคำขอให้หน่วยงานนั้นจัดส่งข้อมูลข่าวสารหรือสำเนาข้อมูลข่าวสารให้หน่วยงานที่ให้บริการข้อมูลข่าวสารเพื่อให้ผู้ยื่นคำขอตรวจดูหรือรับสำเนาข้อมูลข่าวสารนั้นข้อ ๑๔ ในกรณีที่ผู้มีอำนาจเห็นควรไม่อนุญาตให้หารือไปยังคณะกรรมการก่อนมีคำสั่ง และเมื่อมีคำสั่งแล้ว ให้แจ้งคำสั่งพร้อมเหตุผลให้ผู้ยื่นคำขอทราบข้อ ๑๕ ข้อมูลข่าวสารใดหากมี ระเบียบ ประกาศหรือมติคณะกรรมการบริหารศาลยุติธรรมกำหนดวิธีปฏิบัติเกี่ยวกับข้อมูลข่าวสารไว้เป็นพิเศษให้ปฏิบัติตามระเบียบ ประกาศ หรือมติคณะกรรมการบริหารศาลยุติธรรมดังกล่าวหมวด ๔การบริการข้อมูลข่าวสาร ข้อ ๑๖ เมื่อได้รับอนุญาตแล้วให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารมอบให้แก่ผู้ยื่นคำขอภายในวันทำการนั้นถ้าไม่อาจดำเนินการได้ ให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการ ในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ผู้อำนวยการหรือผู้ซึ่งผู้อำนวยการมอบหมายเป็นผู้รับรอง โดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวันเดือนปี ให้ชัดเจนในการดำเนินการตามวรรคหนึ่งผู้ยื่นคำขอจะระบุในคำขอให้ส่งสำเนาข้อมูลข่าวสารทางไปรษณีย์ลงทะเบียนตอบรับสื่ออิเล็กทรอนิกส์ หรือวิธีการอื่นทำนองเดียวกันก็ได้เมื่อดำเนินการส่งแล้วให้เจ้าหน้าที่บันทึกไว้เป็นหลักฐานข้อ ๑๗ การเรียกค่าธรรมเนียมในการรับรองสำเนาถูกต้องของข้อมูลข่าวสารค่าใช้จ่ายในการจัดทำสำเนาข้อมูลข่าวสาร และค่าส่งสำเนาข้อมูลข่าวสารนั้นให้เป็นไปตามประกาศที่คณะกรรมการกำหนดรายได้จากค่าธรรมเนียม และรายได้อื่น ๆ ตามระเบียบนี้ให้ปฏิบัติตามระเบียบของราชการประกาศณ วันที่ ๒๔ ตุลาคม พ.ศ. ๒๕๕๕ไพโรจน์วายุภาพประธานศาลฎีกาประธานกรรมการบริหารศาลยุติธรรมปริยานุช/ผู้จัดทำ๕ พฤศจิกายน๒๕๕๕ปณตภร/ผู้ตรวจ๙ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๐๔ ก/หน้า ๒๒/๒ พฤศจิกายน ๒๕๕๕